Millie Small

Millicent Dolly May Small (6a de Oktobro 1947 – 5a de Majo 2020) estis jamajka kantisto kaj kantoverkisto kiu estas plej bone konata pro sia sukceso de 1964 nome "My Boy Lollipop". La kanto atingis la duan rangon en la pintolistoj kaj de Unuiĝinta Reĝlando kaj de Usono kaj vendiĝis en ĉirkaŭ sep milionoj da ekzempleroj tutmonde. Ĝi estis ankaŭ la unua grava sukceso de Island Records kaj helpis al la diskomarko atingi sian ĉeftendencan sukceson. Ŝi estis la unua internacia registristino de Karibio, kaj ties plej sukcesa ludistino.

Ŝia unua registraĵo en Londono, "Don't You Know", faris malmultan efikon je sia publikigo fare de Fontana Records fine de 1963, sed por la sekva registraĵo Blackwell rekrutis gitariston kaj aranĝiston Ernest Ranglin por helpi la sesion. Ranglin kaj liaj muzikistoj adoptis la ĵus populariĝinta ska stilon, kaj ŝia rearanĝo de "My Boy Lollipop", kanto origine publikigita en Usono fare de la junulo Barbie Gaye fine de 1956, iĝis tuj sukcesa."The Woman Who Started It All", Jamaica Gleaner, 13a de Oktobro 2013. Alirita la 13an de Oktobro 2013.

Ŝi turneis en Britio kaj aperis ofte en brita televido, antaŭ kolapsi pro elĉerpiĝo kaj manĝovenenado; ŝi ankaŭ suferis trafikakcidenton. Kvankam sekva unuopaĵo nome "Sweet William" estis malpli sukcesa, kaj atingis nur 30an rangon en UR,Roberts, David (2006). British Hit Singles & Albums (19a eld.). London: Guinness World Records Limited. p. 367. ISBN 1-904994-10-5. 40an en Usono, kaj 22an en Kanado, ŝi jam estis internacia famulino. Ŝi ricevis oran diskon en Novjorko, kaj estis montrita en kabrioleto je sia reveno al Kingstono kie ŝi ludis en kelkaj gravaj spektakloj, iam kun Otis Redding, Patti LaBelle, kaj Inez and Charlie Foxx. Ŝi ludis ankaŭ en Ska Spektaklo en la Monda Foiro de Novjorko de 1964.Laurence Cane-Honeysett, "Millie Small, the Lollipop Girl", Record Collector. Alirita la 7an de Majo 2020

 Notoj 

 Eksteraj ligiloj 

 Biografia artikolo de 1964 el gazeto Teenville
 Artikolo pri ŝia 60a datreveno en Jamaica Gleaner 
 Diskografio ĉe la retejo de MusicMatch 
 Millie Small ĉe Webstarts

Kategorio:Jamajkaj kantistoj